CELEX: 32020D0402(01)
Language: bg
Date: 2020-04-01 00:00:00
Title: Решение на Комисията от 1 април 2020 година за изменение на Решение 2017/C 287/03 за назначаване на членовете на групата за технически консултации в областта на биологичното производство и за изготвяне на списък на кандидатите 2020/C 110/04

2.4.2020   
               
               
                  BG
               
               
                  Официален вестник на Европейския съюз
               
               
                  C 110/4
               
            
         РЕШЕНИЕ НА КОМИСИЯТА
         от 1 април 2020 година
         за изменение на Решение 2017/C 287/03 за назначаване на членовете на групата за технически консултации в областта на биологичното производство и за изготвяне на списък на кандидатите
         (2020/C 110/04)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение 2009/427/ЕО на Комисията от 3 юни 2009 г. за създаване на експертна група за технически консултации в областта на биологичното производство (1), и по-специално член 4, параграф 2 от него,
         като има предвид, че:
         
                     (1)
                  
                  
                     С Решение 2009/427/ЕО Комисията създаде експертната група за технически консултации в областта на биологичното производство („групата“).
                  
               
                     (2)
                  
                  
                     Списъкът на експертите, включени съгласно член 4, параграф 2 от Решение 2009/427/ЕО в списъка на кандидатите за групата, беше изготвен с Решение 2017/C 287/03 на Комисията (2) и в съответствие с обхвата на Регламент (ЕО) № 834/2007 на Съвета (3).
                  
               
                     (3)
                  
                  
                     Регламент (ЕО) № 834/2007 беше отменен с Регламент (ЕС) 2018/848 на Европейския парламент и на Съвета (4). Последният се прилага, наред с другото, за морска сол и други видове сол, предназначени за храна и фураж, които не са включени в приложното поле на Регламент (ЕО) № 834/2007.
                  
               
                     (4)
                  
                  
                     Съгласно член 21, параграф 1 от Регламент (ЕС) 2018/848 се предоставя правомощието Комисията да приема делегирани актове за добавяне на подробни правила за производството на морска сол и други видове сол за храни и фуражи. Съгласно член 2, буква б) от Решение 2009/427/ЕО експертната група подпомага Комисията при разработването на нови правила за производство.
                  
               
                     (5)
                  
                  
                     За да се подпомогне Комисията при разработването на правила за производството на морска сол и други видове сол за храни и фуражи, в съответствие с член 5, параграф 2 от Решение 2009/427/ЕО следва да се създаде подгрупа с експертен опит в областта на производството на сол. Експертите в областта на производството на сол следва да бъдат включени в списъка на кандидатите, изготвен с Решение 2017/C 287/03.
                  
               
                     (6)
                  
                  
                     Съгласно член 4, параграф 2 от Решение 2009/427/ЕО и в съответствие с политиката на Комисията по отношение на прозрачността, в Регистъра на експертните групи към Комисията и други подобни органи беше публикувана покана за представяне на кандидатури за експерти. Представената от кандидатите документация беше подложена на оценка, въз основа на която беше направен подбор, позволяващ добавянето на четирима експерти в производството на сол към списъка на експертите, включени в списъка на кандидатите.
                  
               
                     (7)
                  
                  
                     За да приключи процедурата за подбор, Комисията следва да добави тези експерти към списъка на кандидатите,
                  
               РЕШИ:
         
            Член 1
            В част Б — „Списък в азбучен ред на експертите, включени в списъка на кандидатите“, на приложението към Решение 2017/C 287/03 на Комисията се вмъкват следните имена:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea.
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 1 април 2020 година.
            
               
                  За Комисията
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 139, 5.6.2009 г., стр. 29.
         
            (2)  Решение 2017/C 287/03 на Комисията за назначаване на членовете на групата за технически консултации в областта на биологичното производство и за изготвяне на списък на кандидатите (ОВ C 287, 31.8.2017 г., стр. 3)..
         
            (3)  Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 20.7.2007 г., стр. 1).
         
            (4)  Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (ОВ L 150, 14.6.2018 г., стр. 1).